મહારાષ્ટ્ર એટીએસના જણાવ્યા અનુસાર લખનૌની આ બેઠકમાં ભારતમાં અનેક જગ્યાએ આઈએસના આતંકવાદી હુમલા કરવાનું ષડ્યંત્ર રચવામાં આવ્યું હતું. સાથોસાથ અેમ પણ જણાવવામાં આવ્યું હતું કે આ કામમાં નકસલી નેટવર્કની મદદ લેવામાં આવે. ડિસેમ્બરના અંતમાં મળેલી આ બેઠકમાં છત્તીસગઢ અને આંધ્રના નકસલીઓની વિસ્ફોટક સામગ્રી અને આતંકવાદી તાલીમ માટે મદદ લેવા નિર્ણય લેવામાં આવ્યો હતો. આ બેઠકમાં મુદાબીર શેખ સહિત આઈએસના આઠ સભ્ય સામેલ હતા. ત્યાર બાદ આ સભ્યોમાંથી અખલાક-ઉર-રહેમાન, મહંમદ મેહરાજ અને મહંમદ આઝમની હરદ્વારના મેળામાં આતંકવાદી હુમલો કરવાના ષડ્યંત્રમાં ધરપકડ કરવામાં આવી હતી.